U-I-19/07
Natisni
Opravilna št.:
U-I-19/07
Datum odločitve:
30. 5. 2008
ECLI:
ECLI:SI:USRS:2008:U.I.19.07
Akt:
Zakon o dohodnini (Uradni list RS, št. 117/06 in 10/08) (ZDoh), 1. odst. 42. čl.
Izrek:
Pobuda za začetek postopka za oceno ustavnosti prvega odstavka 42. člena Zakona o dohodnini (Uradni list RS, št. 117/06 in 10/08) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.1 - Ustavno sodstvo - Postopek - Stranke - Locus standi.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba A-Ž Consulting, d. o. o., Ljubljana
Datum vloge:
18. 1. 2007
Vrsta odločitve:
sklep
Vrsta rešitve:
zavrženje
Dokument:
US28127
Dokument v PDF obliki:
U-I-19-07.pdf
80 KB
Prenesite datoteko
U-I-19/07-4
30. 5. 2008
SKLEP
Ustavno sodišče je v postopku za preizkus pobude družbe A-Ž Consulting, d. o. o., Ljubljana, ki jo zastopa direktor Janez Žlender, na seji 30. maja 2008
sklenilo:
Pobuda za začetek postopka za oceno ustavnosti prvega odstavka 42. člena Zakona o dohodnini (Uradni list RS, št. 117/06 in 10/08) se zavrže.
Obrazložitev
1. Pobudnica izpodbija prvi odstavek 42. člena Zakona o dohodnini (v nadaljevanju ZDoh-2) v delu, ki določa posebno davčno osnovo za odmero dohodnine od dohodkov iz delovnega razmerja za javne uslužbence oziroma funkcionarje, ki so napoteni na delo v tujino. Izpodbijani ureditvi očita, da v neskladju s 14. členom Ustave pri odmeri dohodnine določa ugodnejši režim obdavčitve le za dohodke javnih uslužbencev, ki jih ti prejemajo v času svojega dela v tujini, in jih tako privilegira brez stvarnega razloga.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču (Uradni list RS, št. 64/07 – ur. p. b. – ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu pa mora privesti do izboljšanja njegovega pravnega položaja.
3. Pobudnica utemeljuje svoj pravni interes zgolj s položajem davčnega zavezanca oziroma davkoplačevalca, ki prispeva sredstva iz naslova odmerjenih davčnih obveznosti v državni proračun. Ker izpodbijana ureditev po ZDoh-2 neposredno ne posega v pravni položaj pobudnice, splošen in abstrakten pravni interes pa ne zadošča za začetek postopka za oceno ustavnosti, je bilo treba pobudo zavreči.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik